Tá forbairt mhór ar bun ar Pháirc an Mháimín faoi láthair agus an Cumann Peile ag tógáil seastán nua agus ag déanamh athchóiriú iomlán ar na seomraí feistis agus ar an gclár-scórála. Ba mhaith linn bhur dtacaíocht a fháil maidir le suíochán a chur sa seastán nua. “Buail fút agus breathnaigh romhat”. S’éard atá i gceist leis an bhfeachtas seo ná na 190 suíochán a bhéas sa seastán a dhíol agus cibé duine a cheannaíonn suíochán tá sé de rogha acu pé ainm is maith leo a fháil greanta air.
Mioneolas
Tá nasc ar shuíomh Chumann Peile Naomh Anna agus ar leathanaigh meáin shóisialta an Chumainn go dtí an suíomh Clubforce agus is ansin is feidir leat an suíochán a cheannacht.
Beidh tú in ann níos mó ná suíochán amháin a cheannacht dá mba mhaith leat.
Cosnaíonn an suíochán €100.
Is féidir leat pé ainm ar mhaith leat a bheith ar an suíochán agus é seo a líonadh isteach ar líne freisin. Mar shampla Joe Bloggs, Ciarán Chóil Pheadair, Clann Uí Fhlatharta.
Déan teangmháil le Philomena Ní Fhlatharta ag 0879230660 má bhíonn aon deacracht agat suíochán a cheannacht.
*Beifear ag déanamh tarraingt le uimhreacha na suíocháin a thabhairt amach do na ceannaitheoirí.
*Cé go bhfuil pé ainm a roghnaíonn tú ar shuíochán, ní féidir leat an suíochán sin a chur in airithe do chluichí.